ΓΡΑΠΤΗ ΕΡΩΤΗΣΗ E-0640/97 υποβολή: Roberta Angelilli (NI) προς την Επιτροπή (6 Μαρτίου 1997)

Θέμα: Μαθήματα επαγγελματικής κατάρτισης χρηματοδοτούμενα από το ΕΚΤ στην Περιφέρεια Lazio

Κατά το δεύτερο δεκαπενθήμερο του Ιανουαρίου 1997 η Περιφέρεια Lazio έκανε γνωστά τα αποτέλεσματα των επιλογών σχετικά με τις προκηρύξεις που είχαν γίνει κατά το 1996 για την επαγγελματική κατάρτιση, και συγκεκριμένα των επιλογών που συνδέονται με τα περιφερειακά επιχειρησιακά προγράμματα των στόχων 3 και 4.

Τα αποτελέσματα που έγιναν γνωστά είναι τα ακόλουθα:

- 52 προγράμματα αξίας άνω των 5 δισεκατομμυρίων λιρών ανατέθηκαν στην Enaip Acli, οργανισμό που βρίσκεται σε ιδιαίτερα προβληματική οικονομική κατάσταση και δύσκολα φαίνεται ότι μπορεί να εξασφαλίσει τη διεξαγωγή των μαθημάτων 7

- 700 εκατομμύρια δόθηκαν στην Enfap UIL και περισσότερα από 1 δισεκατομμύριο στο Consorzio Alto Lazio, φορείς και οι δύο που αντιμετωπίζουν δικαστικές διαδικασίες εκ μέρους των δικαστικών αρχών της Civitavecchia, οι οποίες έχουν παραπέμψει σε δίκη ορισμένα από τα διευθυντικά τους πρόσωπα με την κατηγορία της απάτης εις βάρος της Περιφέρειας Lazio, λόγω της ανώμαλης διεξαγωγής των προηγούμενων μαθημάτων.

Δεν θεωρεί η Επιτροπή ότι οι ανάδοχοι των μαθημάτων θα έπρεπε να είναι σε θέση να εγγυηθούν από τη φάση των προγραμμάτων την πραγματική δυνατότητα υλοποίησής τους, εν αντιθέσει με αυτό που συνέβη στην περίπτωση της Enaip Acli, φορέα που είναι γνωστό ότι αντιμετωπίζει βαρύτατη οικονομική κρίση που φαίνεται να θέτει σε κίνδυνο τη λειτουργική του ικανότητα;

Ποια είναι η γνώμη της Επιτροπής για τις χρηματοδοτήσεις φορέων που αντιμετωπίζουν δικαστικές διαδικασίες λόγω απάτης εις βάρος της Περιφέρειας;

Ποια είναι, τέλος, η άποψη της Επιτροπής για τη σκοπιμότητα αναθεώρησης των περιφερειακών ρυθμίσεων σχετικά με την επαγγελματική κατάρτιση, ώστε να αποφευχθεί η εμφάνιση παρόμοιων περιπτώσεων;

Συμπληρωματική απάντηση του κ. Flynn εξ ονόματος της Επιτροπής (4 Σεπτεμβρίου 1997)

Σε συμπλήρωμα της απάντησής της της 22 Απριλίου 1997 ((ΕΕ C 319 18.10.1997, sel. 144. )), η Επιτροπή είναι τώρα σε θέση να ανακοινώσει τις ακόλουθες πληροφορίες. Τα σχέδια στα οποία αναφέρθηκε το αξιότιμο μέλος ανατέθηκαν στον οργανισμό ENAIP Lazio (ente nazionale per l'addestramento e l'istruzione professionale), που είναι ένας νομικά και γεωγραφικά διακεκριμένος σε σχέση με τον ENAIP Acli οργανισμός, σύμφωνα με τις πληροφορίες που διαβιβάσθηκαν από τις ιταλικές αρχές.

Εναπόκειται στην περιφέρεια Lazio να εκτιμήσει την αξιοπιστία του οργανισμού και την σταθερότητα (οικονομική και άλλη) της δομής του. Επιθεωρήσεις έγιναν από την περιφέρεια στους χώρους του οργανισμού και καμία ανωμαλία δεν διαπιστώθηκε.

Σε ότι αφορά τις ποινικές διώξεις που έχουν αναληφθεί κατά της κοινοπραξίας Alto Lazio και της εταιρίας Enfap IAL, αυτές βρίσκονται πάντα σε εξέλιξη. Η Επιτροπή είναι της γνώμης ότι θα πρέπει να περιμένει την οριστική απόφαση. Υπό το φως της απόφασης αυτής, οι ιταλικές αρχές θα πρέπει ν'αποφασίσουν ως προς τη συνέχεια που θα δοθεί.

Ως προς το αν ενδείκνυται να γίνει μεταρρύθμιση της περιφερειακής νομοθεσίας σε θέματα επαγγελματικής κατάρτισης, εναπόκειται στις εθνικές και περιφερειακές αρχές του κράτους μέλους να λάβει τα απαραίτητα μέτρα.